CELEX: 32008D0553
Language: sk
Date: 2008-06-30 00:00:00
Title: 2008/553/ES: Rozhodnutie Komisie z  30. júna 2008 , ktorým sa zrušuje rozhodnutie 2008/377/ES o určitých ochranných opatreniach v súvislosti s klasickým morom ošípaných na Slovensku [oznámené pod číslom K(2008) 3223] (Text s významom pre EHP)

5.7.2008   
            
            
               SK
            
            
               Úradný vestník Európskej únie
            
            
               L 178/45
            
         
      ROZHODNUTIE KOMISIE
   
   z 30. júna 2008,
   ktorým sa zrušuje rozhodnutie 2008/377/ES o určitých ochranných opatreniach v súvislosti s klasickým morom ošípaných na Slovensku
   [oznámené pod číslom K(2008) 3223]
   (Text s významom pre EHP)
   (2008/553/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   keďže:
   
               (1)
            
            
               Na Slovensku sa vyskytli ohniská klasického moru ošípaných.
            
         
               (2)
            
            
               Rozhodnutie Komisie 2008/377/ES z 8. mája 2008 o určitých ochranných opatreniach v súvislosti s klasickým morom ošípaných na Slovensku (2) sa prijalo s cieľom posilniť opatrenia prijaté Slovenskom podľa smernice Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (3).
            
         
               (3)
            
            
               Podľa informácií, ktoré poskytlo Slovensko, ohniská klasického moru ošípaných boli eradikované v tomto členskom štáte. Z výsledkov epidemiologického vyšetrenia vyplýva, že klasický mor ošípaných sa ďalej nerozšíril.
            
         
               (4)
            
            
               Rozhodnutie 2008/377/ES by sa preto malo zrušiť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2008/377/ES sa zrušuje.
   Článok 2
   Toto rozhodnutie je určené členským štátom.
   
      V Bruseli 30. júna 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 130, 20.5.2008, s. 18. Rozhodnutie zmenené a doplnené rozhodnutím 2008/419/ES (Ú. v. EÚ L 147, 6.6.2008, s. 65).
   
      (3)  Ú. v. ES L 316, 1.12.2001, s. 5. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).